**Erezia posterității dintre noi**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bună dimineața flori pământ și cer

Bună dimineața trup bună diminea

ța suflete Ce mai faceți Cum o mai

duceți cu sănătatea cu viața și cu moar

tea Cum o mai duceți cu Nichita dar

cu Sorescu Cum o mai duci România

cu poeții și cu țăranii tăi Maestre

Mihai Ursachi îți vine posteritatea

ori este prea mică și te strânge la încheietura

poemului de aur și de purpură

Că eu te-am implorat în vreo câteva poezii

să ne arăți pe unde

se poate zbura mai grațios

Dar asta e la un moment dat

toți o luăm razna

Și nici măcar Dumnezeu

nu ne mai poate

opri

Costel Zăgan, EREZII DE-O CLIPĂ II